wickkiey/tamil-wikipedia-markdown huggingface dataset:
# பெருமை


## நன்மை தரும் நேர்மறை
ஒரு சில செயல்களைச் செய்துவிட்டு வெற்றி பெற்ற திருப்தியின் காரணத்தினால் பின்நோக்கிப் பார்த்து தன்பால் உள்ள நம்பிக்கையை கூட்டுதல் நன்மை பயக்கும். பெருமை என்பது ஒருவர் உபயோகிக்கும் சொற்றொடரிலிருந்து இன்பம் மற்றும் சந்தோசத்திலிருந்து வேறுபடுத்திக்காட்ட இயலும்.  

## நன்மை அளிக்கா எதிர்மறை
ஒருவர் தன்பால் கொண்ட கருத்தினை மெருகேற்றுவது. இதனால் தான் தன்னைச் சுற்றியிருப்போரை விடவும் அதிகம் சாதித்ததாக எண்ணிப் பெருமிதம் கொண்டு, மற்றோரை மதிக்காதிருத்தல். தன்னைத்தானே புகழ்வது நன்மையெனினும் அதனையே கடமையாக எப்போதும் செய்து கொண்டிருத்தல் நல்லதில்லை.  

பெருமை என்பது உண்மைக்குப் புறம்பாக தற்புகழ்ச்சி என்றும் கண்டறிந்துள்ளனர்.  

## வேறு பெயர்கள்
1. பெருமிதம்
1. தற்பெருமை
1. பாராட்டு
1. தன்சிறப்பினை உணர்தல்

## மேலும் பார்க்க
- ஆணவம்
- டன்னிங்-குரூகர் விளைவு
- தற்காதல்
# வெள்ளியைத் திரும்பப் பெறுதல்

எக்சு படத்தாளினை மேம்படுத்தும் (developing) போது கதிர்களால் தாக்கப்பட்ட வெள்ளி புரோமைடு உலோக வெள்ளியாக மாற்றப்படுவதும் நிலைப்படுத்தும் (fixing) போது கதிர்களால் தாக்கப்படாத வெள்ளி புரோமைடு படிகங்கள் நிலைப்படுத்தும் கரைசலில் முழுவதும் கரைந்து விடுவதும் நிகழ்கிறது. எனவே X கதிர் படத்தில் படமுள்ள பகுதியிலும் நிலைப்படுத்தும் கரைசலில் AgBr கரைந்து இருப்பதும் தெரிகிறது. வெள்ளி மதிப்புள்ள ஒரு பொருளாகும். எனவே கரைசலிலிருந்து **வெள்ளியைத் திரும்பப் பெறுதல்** (*recovery of silver*) சில வழிமுறைகளில் கையாளப்படுகின்றது.  

வெள்ளி புரோமைடு, சோடியம் தயோசல்பேட்டு சேர்வையில் கரையும் போது வெள்ளி தயோசல்பேட்டு தோற்றுவிக்கப்படுகிறது. பலமுறை பல படங்களை நிலைப்படுத்தும் போது அதன் செறிவு கொஞ்சம் கொஞ்சமாக  
நீர்மத்தில் கூடுகிறது. பெரிய மருத்துவமனைகளிலுள்ள கதிரியல் துறைகளில் வெள்ளியை எளிய, அதிகச் செலவில்லாத முறையில் திரும்பப் பெறமுடியும்.  

## வெள்ளியை மீளப் பெறும் முறைகள்
வெள்ளியைத் திரும்பப்பெறுவது மின்பகுப்பு முறையிலும் வேதியியல் முறையிலும் நடைபெறுகிறது.  

மின்பகுப்பு முறையில், 25 mA நேர்மின்னோட்டம் மிகவும் குறைந்த மின்னழுத்த வேறுபாட்டில் 20 முதல் 40 mV  
நீர்மத்தில் தொங்க விடப்பட்டுள்ள இரு தகடுகளுக்கிடையே செலுத்தப்படுகிறது. போதுமான வெள்ளி படிந்தபின்  
எதிர்முனையினை அகற்றி அதில் படிந்துள்ள வெள்ளி அகற்றப்படுகிறது.  

மின்பகுப்பு முறையில் வெள்ளியினை பெறும்போது தொடர்ந்து வெள்ளி கிடைப்பதுடன் நிலைப்படுத்தும் நீர்மமும்  
நல்ல நிலையில் இருப்பதால் அதற்கு நீண்ட பயன்படும் வாழ்நாளையும் கொடுக்கிறது. நிலைப்படுத்தும் நீர்மம்  
பயன்படாத காலங்களிலும் (பொதுவாக இரவு முழுவதும்) மின்னோட்டம் பாயுமாறு செய்யப்படுகிறது. மின்னோட்டம் பாயும் போது நிலைப்படுத்தும் நீர்மம் அவ்வப்போது கலக்கப்படுகிறது. இதனால் அதிக அளவு வெள்ளி கிடைக்கிறது. நீர்மத்தினை மறுபடியும் பயன்படுத்தும் போது மின்முனைகள் வெளியே எடுத்துவிடப் படுகின்றன.  

தொடர்ந்து மின்சாரத்தைப் பாய்ச்சி வெள்ளியினைப் பெறும் முறையும் உள்ளது. கரைசல் உள்ள தொட்டியில் சரியான மின்முனைகள், தொட்டியின் ஓரங்களில் இருக்குமாறு அமைத்து மின்சாரம் தொடர்ந்து பாய்ச்சப்படுகிறது.
# சோம்பல்


**சோம்பல்** (laziness, lethargy or sluggishness) என்பது மேலும் பணிகளை செய்ய இயலாது போவதாகும். இது பலவீனம் என்பதனைத் தாண்டி நெடுநேரம் ஓய்வெடுக்க வேண்டும் என்று தூண்டுவது. இது மனோரீதியாகவோ, உடல்ரீதியாகவோ ஏற்படக்கூடியது.  

## மனோரீதியான சோம்பல்
ஒரு விடயத்தில் கருத்து ஆழ்த்தி, அதில் மிகவும் ஈடுபட்டால் அதனால் மனோரீதியான சோம்பல் உண்டாகும்.  

## உடல்ரீதியான சோம்பல்
இது ஒருவர் மிக அதிகமாக உடற்பயிற்சியில் ஈடுபட்டாலோ அல்லது கனமான பொருட்களை தூக்கினாலோ உருவாகும் உணர்வாகும்.  

## சோம்பலும் தூக்கக்கலக்கமும்
தூக்கமின்மையினால் உடல் சோர்வு ஏற்பட்டாலும் அது சோம்பலாகாது. எனினும் வேலைகளைச் செய்யாதிருக்க மனிதர்கள் சோம்பல் வந்தது போல் நடிப்பதும் உண்டு.
# லியோபோல்டு மேன்டிக்

**புனித லியோபோல்டு மேன்டிக்** கப்புச்சின் சபையை சேர்ந்த கத்தோலிக்க அருட்பணியாளர் ஆவர். ஓப்புரவு திருவருட்சாதனத்தால் மக்களின் மனதில் நிலைத்தவர்.  

புனித லியோபோல்டு மேன்டிக் இத்தாலியிலுள்ள தல்மத்திய பகுதியில் கேசில்நோவாவிற்கு அருகிலுள்ள மோந்தேநேக்ரோ (இன்று ஹெர்சக்நோவி) என்ற ஊரில் தியோதெத்ஸ் 1866 மே 12 இல் பிறந்தார். மொழியால் குரோசி இனத்தைச் சார்ந்தவர். தியோதெத்ஸ் திருமுழுக்கு பெயர் போக்தான் ஜான் மேன்டிக். தல்மத்திய பகுதியில் இறைபணியாற்றிய கப்புச்சின் துறவிகளின் எளியவாழ்வால் ஈர்க்கப்பட்டு கப்புச்சின் சபையில் இணைந்து செப்டம்பர் 20, 1890 இல் குருவாக அருட்பொழிவுச் செய்யப்பட்டார். தனது சொந்த நாடு அமைந்த குரோசியா மற்றும் கிழக்கு ஐரோப்பாவில் மறைபணி செய்ய ஆவல் கொண்டார் ஆனால் இவரது பலவீனமான உடல் அமைப்பு இடம் தரவில்லை. எனவே முதலில் சாரா என்ற துறைமுக நகரில் அமைந்த கப்புச்சின் இல்லத் தலைவராக நியமிக்கப்பட்டார்.அடிக்கடி நோய்வாய்பட்டதால் 1906 ஆம் ஆண்டு முதல் புனித அந்தோணியார் கல்லறை அமைந்த பதுவா திருத்தலப் பேரலாயத்திற்கு ஓப்பரவு அருட்சாதனம் வழங்க நியமிக்கப்பட்டார். இப்பணியை தனது வாழ்நாள் முழுவதும் செய்தார். இவரிடம் ஓப்பரவு பெற்றவர்கள் இறை ஞானத்தையும், இறை ஆசிரையும், மன்னிப்பையும் அபரிவிதமாக பெற்றதை உணர்ந்தனர். 1.35 மீட்டர் உயரம் மட்டுமே கொண்ட இவர் இறைவாழ்வில் மிகவும் உயரமான நிலையை கொண்டிருந்தார். கீழைத் திருச்சபையும், உரோமைத் திருச்சபையும் இணைந்து திருத்தந்தையின் கீழ் ஒரே குடையாக செயல்பட வேண்டுமென்று தனது வாழ்வை இப்புனித பணிக்காக அர்ப்பணித்துக் கொண்டார். ரஷ்யா மற்றும் அதனைச் சுற்றியுள்ள நாடுகளில் இருந்த கீழைத் திருச்சபையினர் "ஒரு நாள் உரோமைத் திருச்சபையோடு இணைந்து செயல்படுவர்" எனத் தீர்கதரிசனம் கூறினார். தந்தையின் உழைப்பு, செபம் வீண்போகவில்லை. திருத்தந்தை ஆறாம் பவுல் மற்றும் கீழைத்திருச்சபையின் பிதாபிதா ஆகிய இருவரும் முதன் முறையாக தந்தை லியோபோல்டு கல்லறை அமைந்த பதுவை நகரில் 1976 இல் சந்தித்துக் கொண்டனர். தனது புனித வாழ்வால் அனைவருக்கும் இறைபணி ஆற்றிய லியோபோல்டு தனது 76 வது வயதில், 1942 ஜூலை 30 அன்று இவ்வுலக வாழ்வை விட்டு அகன்றார். திருத்தந்தை ஆறாம் பவுல் 1976 மே 2 இல் அருளாளர் நிலைக்கு உயர்த்தி, திருச்சபை ஒன்றிப்பின் பாதுகாவலர் என அறிவித்தார். திருத்தந்தை இரண்டாம் யோவான் பவுல் 1983, அக்டோபர் 16 அன்று புனிதர் நிலைக்கு உயர்த்தினார்.
# கதிர்வீச்சளவு


**கதிர்வீச்சளவு** (*radiation exposure*) என்பது மருத்துவத் துறையில் பயன்படுத்தப்படும் எக்சு மற்றும் காமாக் கதிர்களின் அளவாகும். இன்று பெருமளவில் மருத்துவத்துறையில் நோயினைக் காணவும், குணப்படுத்தவும் எக்சு மற்றும் காமாக் கதிர்கள் பயன்படுகின்றன. ஓர் இலக்கு அல்லது ஒரு மூலத்திலிருந்து வெளிப்படும் கதிர்கள் ஒரு புள்ளியை அடைந்து பின் பயன்படுத்தப்படுகின்றன. இவ்வாறு ஒரு புள்ளியை அடையும் கதிரின் அளவு கதிர்வீச்சளவு எனப்படுகிறது. இது பழைய அலகு முறையில் இராண்டஜன் அலகிலும் இப்போதைய SI அலகிலும் அக்கதிர்கள் தோற்றுவிக்கும் அயனிகளின் இயக்க ஆற்றல் அடிப்படையிலும் அளவிடப்படுகின்றன. (கெர்மா-KERMA) இந்த அலகிற்கு எந்த பெயரும் இல்லை. கதிர் வீச்சிலிருந்து உடல் அல்லது பிறபொருட்களால் ஏற்றுக் கொள்ளப்படும் கதிர்வீச்சின் ஆற்றல் கதிர் ஏற்பளவு எனப்படும்.  

இன்று பல கதிர் ஐசோடோப்புகள் அண்மைக் கதிர் மருத்துவத்தில் பயன் படுத்தப்படுகின்றன.அதுபோல் அணுக்கரு மருத்துவத்திலும் பயன்படுகின்றன.ஒரு கதிர்கருவிலிருந்து ஒரு மீட்டர் தொலைவில் எட்டு மணிநேரத்தில்-இது பணி நேரம்- வந்தடையும் கதிர்வீச்சளவு  

Ex = 4.4 *E*C R  
.  

என்று கணிக்கப்பட்டுளது.இங்கு  

R என்பது இராண்சனிலும்  

E என்பதுஆற்றல்-MeV.டிலும்  

C என்பது எத்தனைக் கியூரி கதிர் கரு உள்ளதென்பதனையும் குறிக்கிறது.  

எடுத்துக்காட்டிற்காக,குரோமியம் 51 ஐ எடுத்துக்கொள்வோம்.குரோமியம் வெளிப்படுத்தும் கதிர்களின் ஆற்றல் E =0.323 MeV.நாம் எடுத்துக் கொண்ட குரோமியத்தின் அளவு 10 மில்லிக் கியூரி என்றும் கொண்டால்,  

EX =4.4*0.323*0.01 (மில்லிக் கியூரி , கியூரியாக மாற்றப்பட்டுள்ளது).இப்போது,  

Ex =0.014212 R  

=14.2 mR ஆகும்.
# உயிரியல் திரிதடையம்

**உயிரியல் திரிதடையம்** (ஆங்கிலம்:Biological transistor) என்பது டி.என்.ஏ. (ஆ.க.அ - ஆக்சிசனற்றயிரைபோ கரு அமிலம்) மற்றும் ஆர்.என்.ஏ (இ.க.அ - இரைபோ கரு அமிலம்) போன்றவற்றை உள்ளடக்கிய ஒரு திரிதடையம் போன்றதொரு கருவியாகும். 2013 இல் இதனைக் கட்டுபிடித்த பிறகு, உயிரியல் கணினிகளை தயாரிப்பதற்கான இறுதி பாகமாக இதனைக் கருதப்படுகிறது.  

## பின்புலம்
ஒரு தற்கால கணினிகளுக்கு மூன்று வெவ்வேறு வல்லமைகள் தேவையாகிறது: அது தகவல்களை சேமித்தல், கணினி பாகங்களுக்கு இடையே தகவலை பரிமாற்றிக்கொள்ளல் மற்றும் ஒரு எளிய தருக்க அமைப்பைக் கொண்டிருத்தல். மார்சு 2013 இல், அறிவியலாளர்கள் புரதங்கள், ஆ.க.அ (டி.என்.ஏ.) போன்றவற்றை உள்ளடக்கிய உயிரியல் பாகங்களைப் பயன்படுத்தித் தரவுகளை சேமிப்பதையும், பரிமாற்றிக்கொள்வதையும் நிகழ்த்திக் காட்டியுள்ளனர். அவர்கள் எளிய இரு முனைய தருக்கப் படலைகளையே நிகழ்த்திக் காட்டினர், ஆனால் பல்லடுக்கு உள்ளீடுகள் கொண்டவை தேவையது தோல் தடிப்பு சிக்கல்களினால் நடைமுறையாக்கயிலாதது ஆகும்.
# சிக்மரிங்ஞன் பிதேலிஸ்



**புனித சிக்மரிங்ஞன் பிதேலிஸ்** கப்புச்சின் சபையை சேர்ந்த கத்தோலிக்க அருட்பணியாளர் மற்றும் மறைசாட்சியும் ஆவார்.  

## கல்வி சிறந்த பேரறிஞர்

மார்க் ராய் என்ற இயற்பெயர் கொண்ட பிதேலிஸ், ஜெர்மனி நாட்டிலுள்ள சிக்மரிங்ஞன் என்ற நகரில் அக்டோபர் 1577 இல் பிறந்தார். நல்ல வசதியான குடும்பத்தில் பிறந்த பிதேலிஸ், தனது 23 வயதிலே மெய்யியல் மற்றும் எழுத்தியலில் பிரைபெர்க் இம்பெர்சைகு என்ற பல்கலைக்கழகத்தில் முனைவர் பட்டம் பெற்றார். தனது நகரின் பிரபுக்களோடு இணைந்து தனது 26-ம் வயதில் இத்தாலி, பிரான்ஸ், ஸ்பெயின், போன்ற பகுதிகளுக்கு பயணம் மேற்கொண்டு புதிய மொழிகளை கற்று ஆழ்ந்த அறிவை பெற்றார். 1611-ம் ஆண்டில் நாட்டுச் சட்டத்திலும் திருச்சபை சட்டத்திலும் முனைவர் பட்டத்தை முடித்து பேரறிஞர் என்ற சிறப்பு பட்டத்தை பெற்றார்.  

## ஏழைகளின் வழக்கறிஞர்

மார்க் ராய் தனது வழக்கறிஞர் பணியை என்சிசீம் என்ற நகரில் ஏழைகளுக்கு நீதி என்ற இலட்சிய வாக்கை கொண்டு தொடங்கினார். செல்வந்தர்களால் ஏமாற்றப்பட்ட, வஞ்சிகப்பட்ட ஏழை மக்களின் வழக்குகளை எடுத்து நடத்தி நீதியை நிலைநாட்டினார். எவ்வித இலாபத்தை எதிர்பாராமல் இலட்சியம் ஒன்றை மட்டுமே முன்னிறுத்தியதால் சக வழக்கறிஞர்களின் இன்னல்களுக்கு உள்ளாகி மனமுடைந்தார்.  

## கப்புச்சின் துறவி

பணம், பொருள், பதவி என்ற உலகத்தின் போக்கும், நீதிமன்றங்களில் நீதிக்கு தண்டனை கிடைப்பதையும், ஏழைகள் அநியாயமாக நசுக்கபடுவதையும் கண்டு மனம் நொந்து, தனக்கு உகந்த பணி இதுவன்று என உதறி தள்ளி, செபதிலும், தபத்திலும், தனது பாதையை செலுத்தினார். ஏழைகளுக்கு பணி செய்ய கப்புச்சின் சபையை நாடினார், ஆனால், இவரது செல்வ செழிப்புடைய குடும்பப் பின்னணி, மிகப்பெரிய படிப்பு ஆகியவை தடையாக இருந்தாலும் தொடர்ந்து போராடி குருவாகி கப்புச்சின் சபையில் தன்னை 1612 இல் இணைத்துக்கொண்டார்.  

## மறைபரப்பு பேராயத்தின் முதல் மறைச்சாட்சி

பிரிவினை சபையினருக்கு சுவிஸ், பிரிகாளியா, பிரட்டிக்காவு, மேயன்பெல்ட் மற்றும் சுவபேயா பகுதிகளில் நற்செய்தியை முழங்கி பலரை மீண்டும் கத்தோலிக்க விசுவாசத்திற்கு திருப்பினார். இதனால் பிரிவினை சபையினரின் கடும் கோபத்துக்கு உள்ளாகி சீவிஸ் என்ற ஊரில் அமைந்த புரோடோஸ்டாண்ட் ஆலய பீடத்தில் 1622 ஏப்ரல் 24 இல் கொலை செய்யப்பட்டு கத்தோலிக்க விசுவாசத்திற்காக மரித்தார். அதே ஆண்டில் உலகெங்கும் நற்செய்தியை பரப்ப ஏற்படுத்தபட்ட மறைபரப்பு பேராயத்தின் முதல் மற்றும் கப்புச்சின் சபையின் முதல் மறைச்சாட்சியாவார்.
# அலட்சியம்

**அலட்சியம்** (carelessness or negligence) என்பது தொடரும் பல நிகழ்வுகளினை அறிந்திருப்பினும் அவற்றைப்பற்றி சற்றும் கவலைப்படாத உணர்வு. இது பல முறை ஆபத்தான பல அசம்பாவிதங்களையும் விபத்துக்களையும் உண்டாக்கி விடும். ஒரு சாமான்யமான நபர் செய்வதனை செய்யத் தவறுவதை அலட்சியப்போக்கு என்பர்  

ஜே. எம். ஃபெயின்மேன் (Jay M. Feinman) என்பவர் ரட்ஜர்ஸ் சட்டப் பல்கலைக் கழதத்தில், மக்கள் தான் செய்யும் செயல்களினால் மற்றவர்கட்கு தீங்கு விளையும் என்றறிந்து அதற்கு ஏற்றாற் போல் எவ்வித தீங்குமின்றி தன் பணிகளைச் செவ்வனே செய்யாதது அலட்சியம் என்கிறார்.  

## நன்மைகள்
தேவையான விசயங்களில் அலட்சியம் காட்டுதல் அவசியம். சில எடுத்துக்காட்டுகள் பின்வருமாறு:  
1. நடந்தால் விழுந்து அடிபடும் என்ற பொதுவான நோக்கினை அலட்சியப்படுத்தும் குழந்தையே எளிதில் நடை பயில்கிறது.
1. பின்வரும் அபாயத்தை கணக்கிட்டு (calculated risk) பின் ஆபத்தை அலட்சியப்படுத்தினால் பல சாதனைகளை நிகழ்த்துகின்றனர்
1. திக்குவாய் அல்லது மாற்றுத்திறன் உள்ளோர் தங்களின் குறையை அலட்சியப்படுத்தி நிறைகளில் கவனம் செலுத்தி சாதிக்கலாம்
1. வாழ்வில் முன்னேற பல நேரங்களில் பல்வேறுபட்ட மற்றவர் எண்ணங்களிலிருந்து தெரிவிக்கும் விமர்சனங்களை அலட்சியப்படுத்தல் வேண்டும்

## தீமைகள்
அலட்சியம் பொதுவாக கவனக்குறைவினை தூண்டுமாதலால் பல தீமைகளையும் பயக்கும். சில எடுத்துக்காட்டுகள் பின்வருமாறு:  
1. அலட்சியத்தோடு பணி புரிவோர் வேலை பார்க்குமிடங்களில் விபத்துக்கு ஆளாகின்றனர், அல்லது மற்றவர்களை ஆளாக்குகின்றனர்
1. தெருவில் அலட்சியத்தோடு வாகனம் ஓட்டுபவரால் பல சாலை விபத்துகள் நடப்பதைக் காணலாம்
1. அலட்சியத்துடனும் முன்னறிவின்றியும் பொருட்களையோ விலங்குகளையோ கையாளுவோர் மரணத்தையும் சந்திக்க நேருகிறது
# மன நிறைவு


**நிறைவு**, **மன நிறைவு**, **திருப்தி** அல்லது **ஆத்மதிருப்தி** (satisfaction or contentment) என்பது தாம் நினைத்த காரியம் சரிவர செய்தாலோ, இயற்கையாகவே நிகழ்வுகள் எதிர்நோக்கியபடி அமைந்தாலோ உண்டாகும் உணர்ச்சியாகும். இதற்கு மேல் எதுவும் தேவையில்லா நிலையினையும் திருப்தி எனக்கூறலாம்.  

## மரபணுக்களும் திருப்தியும்
நம்ப எளிதில்லை எனினும் ஒருவரின் தாழ்வு மனப்பான்மை பொருந்திய மூளையையும் எண்ணங்களையும் மரபணுக்கள் மூலம் அடுத்த சந்ததிக்கு அளிக்க இயலும். எளிதில் இன்பமுறும் மூளையையும் அடுத்த சந்ததியோடு பகிர முடியும். ஒவ்வொரு பகிர்தலும் வெவ்வேறு அளவுகோலாக இருப்பினும் இது சாத்தியம். ஒருவர் மிகவும் சோகமான நிலையிலும் தன் மரபணுவின் திருப்தி நிலைக்கு எளிதில் திரும்ப முடியும்.  

## குறிக்கோள்களை அடைதல்
தனக்கென்று குறிக்கோள்களை ஏற்படுத்திக்கொண்டு அவற்றை அடைவது பெரிதும் திருப்தியளிக்கும். தன்னால் இதற்கு மேலும் சாதிக்க இயலும் என்ற தன்னம்பிக்கையை ஊட்டும். எனவே ஒருவர் தமக்கென்று அடையக்கூடிய குறிக்கோள்களை (ஆனால் எளிதில் அல்ல!) வகுத்துக்கொள்ளுதல் அவசியம், ஏனெனில் அவற்றை அடையப் போராடும் தருணங்களும், அதற்கு வித்திடும் ஆற்றலும் ஒருவருக்கு தேவையான திருப்தியளிக்கும் என்று மனநல வல்லுநர்கள் பகர்கின்றனர் .  

## பணம்
பலரும் தமது திருப்தி மற்றும் இன்பத்தினைப் பணத்துடன் இணைக்கிறார்கள். எனவே பணக்காரராவதே திருப்தி என்றும் எண்ணுகின்றனர். இது அமெரிக்க சமூகம் பொருளாதாரத்தினை அடிப்படையாக வைத்து வளர்வதனைக் குறிக்கின்றது. மேலும் பணமிருந்தால் குறைந்த அளவில் தண்டனை, நிறைந்த உடலாற்றல், குறைந்த பிள்ளைகள் இறப்பு எனவும் இணைக்கின்றனர். தன் தேவைகளினை பார்த்துக்கொண்ட பிற்கும் எஞ்சியிருக்கும் பணத்தினை செலவிடக்கூடிய பணம் (disposable income) என்பர். இப்படியான செலவிடக்கூடிய பணம் எவ்வளவுக்கு எவ்வளவு அதிகமாக இருக்கிறதோ, அது அடிப்படை வசதிகளை ஏற்படுத்திக் கொள்வதில் திருப்தியும், மகிழ்வினை தக்க வைக்காது என்பதே உண்மை. மேலும், சம்பளத்தின் ஒரு நிலையை அடைந்த பின் அது இன்பத்திற்கு வித்திடுவதில்லை எனக்கண்டுகொள்ளப்பட்டுள்ளது.
# ஈர்ப்பு (உணர்ச்சி)

**ஈர்ப்பு** (attraction) என்பது ஒரு விசயத்தினை (நபரோ, பொருளோ) தன்பால் இழுக்கும் விசை எனலாம். எடுத்துக்காட்டாக புவி ஈர்ப்பு விசை என்பது பூமி தன்பால் எல்லாவற்றையும் இழுத்தல் போல.  

## பார்வை ஈர்ப்பு
கண்கள் பொதுவாகப் பல விசயங்களைக் கிரகிப்பதனால் ஈர்ப்பினை அளிப்பதில் முக்கியத்துவம் கொண்டுள்ளன.  

## கண்ணைப்பறித்தல்
பொதுவாகக் கண்கவர் பொருள்கள் கண்களுக்கு இனிமையும் மனத்திற்குக் குளுமையும் அளிப்பதனால் ஆங்கிலத்தில் 'கண்களுக்கு இனிமை' (eye candy) என்றுரைப்பர்.  

## உடல்ரீதியான ஈர்ப்பு
ஒருவரின் உடலினை இரசித்து அவர் அழகென்றால் உண்டாவது வெளிப்புற தோற்ற ஈர்ப்பு. இது பாலியல் கவர்ச்சி, அழகு, ஒத்த இயல்புடைமை, வாளிப்பான உடல்வாகு என்பவற்றால் உண்டாகும். இது உயிரியல் கோட்பாடுகள் சார்ந்ததாகவோ, அல்லது கலாச்சாரத்தினைச் சார்ந்ததாகவோ இருக்கும். இவ்வகை ஈர்ப்பின் அளவு தனிமனித உணர்ச்சிகளினைப் பொறுத்து மாறுபடும்.
# பிரான்



**பிரான்** (பிறப்பு **பிரான் கிருஷண் சிக்கந்து**, பெப்ரவரி 12, 1920 - ஜூலை 12, 2013) பல பிலிம்பேர் விருதுகளையும் *வங்காள திரை இதழாளர்களின் விருது*களையும் வென்றுள்ள இந்தியத் திரைப்பட நடிகர் ஆவார். 1940களிலிருந்து 1990கள் வரையில் இவரது எதிர்மறை வேடங்களுக்காகவும் குணச்சித்திர வேடங்களுக்காகவும் இந்தித் திரையுலகில் நன்கு அறியப்பட்டவர். 1940இல் இலாகூரில் தயாரிக்கப்பட்ட *எம்லா ஜாட்* என்ற பஞ்சாபி திரைப்படத்தில் முதன்முதலாக அறிமுகமானார். 1940 முதல் 1947 வரை கதாநாயக வேடங்களிலும் 1942 முதல் 1991 வரை எதிர்மறை வேடங்களிலும் நடித்துள்ளார். 1948 முதல் 2007 வரை துணைநடிகராகவும் நடித்துள்ளார். தமது பல்லாண்டு பரவிய திரைவாழ்வில் 350 திரைப்படங்களுக்கும் மேலாக நடித்துள்ளார். 2000ஆம் ஆண்டில் இசுடார்டசுட்டு இதழால் 'ஆயிரவாண்டின் வில்லன்' என்ற விருது வழங்கப்பட்டுள்ளது. 2010இல் சிஎன்என் *அனைத்துக்கால முதல் 25 ஆசிய நடிகர்கள்* பட்டியலில் இடம்பெற்றார்.  

2013ஆம் ஆண்டில் இந்திய திரைப்படத் துறையில் மிக உயரியதாகக் கருதப்படும் தாதா சாகேப் பால்கே விருது இவருக்கு வழங்கப்படும் என அறிவிக்கப்பட்டுள்ளது.  

உடல்நலம் பாதிக்கப்பட்ட நிலையில் 2013 ஜூன் மாதம் அவர் மும்பையில் உள்ள லீலாவதி மருத்துவமனையி்ல் அனுமதிக்கப்பட்டார். 2103 ஜூலை 12-ம் தேதி அவர் காலமானார்.  

## மேற்சான்றுகள்

## வாழ்க்கை வரலாற்று நூல்கள்
- *...and PRAN, a Biography*, by Bunny Ruben. HarperCollins, India, 2004. .
- *The Life of A Villain-Pran* by Chobay Gill (2005), HarperCollins புது தில்லி, 446 pages.
# இந்தியக் கணினிச் சங்கம்

**இந்தியக் கணினிச் சங்கம்** (*Computer Society of India*) என்பது இந்தியக் கணினி அறிவியலாளர்களால் கணினி மேம்பாட்டுக்கு உருவாக்கப்பட்ட நிறுவனம். கணினி தொடர்பானவற்றைக் கற்று கருத்துக்களைப் பரிமாறிக் கொள்ள இந்த அமைப்பு உதவுகிறது. இது ஒரு தன்னார்வல அமைப்பு. இந்த அமைப்பின் கிளைகள் இந்தியாவின் பல்வேறு பகுதிகளில் அமைக்கப்பட்டிருக்கின்றன.  

## இணைப்புகள்
- சி. எஸ். ஐ தளம் (ஆங்கிலத்தில்)
- செயற்கை அறிவுக்கான ஈடுபாட்டுக் குழுவினரின் தளம் (ஆங்கிலத்தில்)
- இணையவழி நிர்வாக ஈடுபாட்டுக் குழுவினரின் தளம் (ஆங்கிலத்தில்)
# அண்டார்க்டிக்கா பெருஞ்சுவர் ஆய்வுக்கூடம்



**பெருஞ்சுவர் ஆய்வுக்கூடம்** (*Great Wall Station*),என்பது அண்டார்க்டிக்காவில் அமைந்துள்ள சீன ஆய்வுகூடம் ஆகும். இது 1985 பெப்ரவரி 14-ல் திறக்கப்பட்டது.  

இவ்வாய்வுக்கூடம் ஜார்ஜ் மன்னர் தீவில், சிலிய ஆய்வுகூடத்தில் இருந்து 2.5 கி.மீ. தூரத்திலும், ஹோன் முனையில் இருந்து 960 கி.மீ. தூரத்திலும் அமைந்துள்ளது. இந்நிலையம் பனிக்கட்டியற்ற பாறையில் கடல் மட்டத்தில் இருந்து 10 மீட்டர் உயரத்தில் உள்ளது. கோடை காலத்தில் 40 பேர்கள் ஆய்வில் ஈடுபடுவர். குளிர்காலத்தில் இவர்களின் எண்ணிக்கை 14ஆக இருக்கும்.
# உரைநடை கலந்த செய்யுள்

**உரைநடை கலந்த செய்யுள்** நூல்களை ‘உரையிடையிட்ட பாட்டுடைச் செய்யுள்’ என்பர். தமிழில் இப்படிச் சில பழைய நூல்கள் உள்ளன.  
## நிரல்
| காலம் / நூற்றாண்டு | நூல் | ஆசிரியர் | குறிப்பு |  |
| --- | --- | --- | --- | --- |
| 2 | சிலப்பதிகாரம் | இளங்கோவடிகள் | சிலப்பதிகாரத்தை உரையிடையிட்ட பாட்டுடைச் செய்யுளாகச் செய்யவேண்டும் என மணிமேகலை செய்த சாத்தனார் கேட்டுக்கொண்டார் |  |
| 700-க்கு முன் | தகடூர் யாத்திரை | – | ஆசிரியமும் வெண்பாவும் உரைநடையும் கலந்த நூல் |  |
| 700-க்கு முன் | தமிழ்ப்பாரதம் | – | உரை விரவிய நூல் எனப் பேராசிரியர் குறிப்பிடுகிறார் |  |
| 9 | பாரத வெண்பா பாரதம் | பாடிய பெருந்தேவனார் | பழமையான உரைநடைப் பகுதி |  |
| 14 | ஜீவசம்போதனை | தேவேந்திர முனிவர் | சமன சமய கருத்துகளைச் சொல்லும் நூல் |  |
| 18 | வீரமாறன் கதை | – | கதை |  |
| - | அரிச்சந்திர வெண்பா | - | - | } |

## கருவிநூல்
- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005

## அடிக்குறிப்பு
# அனஸ்தாசியுஸ் ஹார்ட்மன்


**அனஸ்தாசியுஸ் ஹார்ட்மன்** (*Anastasius Hartmann*, 24 பெப்ரவரி 1803 - 24 ஏப்ரல் 1866) வட இந்தியாவில் சிறப்பாக நற்செய்தி பணியாற்றிய சுவிட்சர்லாந்தைச் சேர்ந்த ஒரு கத்தோலிக்க ஆயர் ஆவர்.  

இவர் சுவிட்சர்லாந்து நாட்டில் அல்த்விஸ் என்ற ஊரில் 1803 பெப்ரவெரி 24 இல் பிறந்து சொலொதுர்னில் கல்விபயின்று கப்புச்சின் சபையில் இணைந்து 1825 இல் குருவானார். மெய்யியல் மற்றும் இறையியலில் பட்டம் பெற்று பேராசிரியராகப் பணியாற்றினார். 1843 இல் இந்தியா வந்து மத்திய பிரதேச மாநிலத்தில் குவாலியர் நகரில் தனது மறைப்பரப்பு பணியை தொடங்கினார். 1845 இல் திருத்தந்தை பதினாறாம் கிரகோரியாரால் பாட்னாவின் ஆயராக நியமிக்கப்பட்டார். 1849 முதல் 1858 வரை மும்பை மறைமாவட்டத்தின் பொறுப்பு ஆயராகவும் செயல்பட்டார். பாட்னா முதல் மும்பை வரை கொண்ட மிகப்பெரிய நிலப்பரப்பில் அடிக்கடி மாட்டுவண்டியில் பயணம் மேற்கொண்டு மக்களை சந்தித்து சிறப்பான நற்செய்திபணி ஆற்றினார். பல துறவற சபைகளின் உதவியுடன் புதிய ஆலயங்கள், கல்வி நிலையங்கள், மருத்துவ மனைகள், மக்கள் நல்வாழ்வு இல்லங்கள் என அமைத்து புதிய உத்திகளைக் கையாண்டு மறைபணியில் வளர்ச்சிக்கண்டார். இந்தி மொழியில் புதிய ஏற்பாடு மற்றும் மறைக்கல்வி நூல்கள் உருவாக பெரிதும் உதவி பல அரியசாதனைகள் செய்தார். பாட்னாவின் பழைய மறைமாவட்ட பேராலயத்தை எழுப்பிய பெருமைக்குரியவர். தனது ஆயர் பணிவாழ்வில் தொடர்ந்து பலவிதமான இன்னல்களுக்கு உள்ளனர் ஆனால் மனம்தளராமல் நிறைவான பணியை ஆற்றி மக்களால் "புனித ஆயர்" எனப் போற்றப்பட்டார். பீகார் மாநிலம் பாட்னா-குரிஜீயில் காலரா நோயால் பாதிக்கப்பட்டு 1866 ஏப்ரல் 24 இல் மரித்தார். ஆயர் அனஸ்தாசியுஸ் ஹர்ட்மன் வணக்கத்துக்குரியவர் என திருத்தந்தை இரண்டாம் யோவான் பவுல் 1991 டிசம்பர் 21 இல் அறிவித்தார். இவரது புனிதர் பட்டத்துக்கான பணிகளை பாட்னா உயர் மறைமாவட்டம் மேற்கொண்டுள்ளது.
# வரை அச்சு


**பொத்தடை** அல்லது **வரை அச்சு** எனப்படுவது ஒரு தட்டையான தடித்த பொருளின் மீது ஒரு சித்திரத்தை வரைந்து அதை வெட்டி அகற்றிய பின்னர் ஏற்படும் துளையினூடாக சாயங்களைப் பூசுவது மூலம் அச்சித்திரத்தை இன்னொரு பொருளின் மீது பதித்தலாகும். இவ்வாறான பொத்தடை தாள்கள் கடைகளில் விற்பனை செய்யப்படுகின்றன.  

## பதித்தல் செய்முறை
### தேவையான பொருட்கள்
- பிரிஸ்டல் அட்டைத்துண்டு/ x-ray தாள்
- கூறிய வெட்டு அலகு
- சித்திரம்

### செய்முறை
- முதலில் இலட்சனையை வரைந்து கொள்ளுங்கள்.
- தகடு மற்றும் இலட்சனை ஆகியவற்றுக்கு பாதிப்பு ஏற்படாது வெட்டி அகற்றக் கூடியவாறு இலச்சினையை வரைந்து கொள்ளல்.
- அதை வெட்டி அகற்றல்.
- அச் சித்திரத்தை அச்சுப்பத்தித்தல்.
# சிதறிய கதிர்வீச்சு


**சிதறிய கதிர்வீச்சு** (*scattered radiation*) என்பது மருத்துவத்திற்காகவும் கதிர் படம் எடுக்கும் போதும் முதன்மைக் கதிர்வீச்சானது நோயாளி அல்லது பிற பொருட்களின் மீது விழும் போது அவை சிதறடிக்கப்பட்டு எல்லாத் திசைகளிலும் கதிர்கள் சிதறுவதைக் குறிக்கிறது. இவ்வாறு சிதறும் கதிர்வீச்சின் ஆற்றல் முதன்மைக் கதிர்வீச்சின் ஒரு விழுக்காடுதான் என்றாலும் இதனைக் கட்டுப்படுத்த வேண்டுவது மிகவும் அவசியமானதாகும்.
# இலங்கையில் பவளப் பாறைகள்

இலங்கையில் கூடுதலான கடற்கரைப்பகுதிகளில் பவளப் பாறை வளம் காணப்படுகிறது.  

## இலங்கை பவளப் பாறைகளின் வகைகள்
- பவளப்பாறைகள்.
- மணற்கல் பவளப்பாறைகள்.
- பளிங்குப் பாறைகளினால் உருவான பவளப்பாறைகள்.

## பவளப்பாறைகள் காணப்படும் இடங்கள்
- அம்பலாங்கொட, மாத்தறை கடற்கரைப்பகுதி.
- தங்காலை, ரெகவ கடற்கரைப்பகுதி.
- மகா ராவண, சிறிய ராவண பகுதிகள்.
- மட்டக்களப்பு - பாசிக்குடா, கல்குடா பகுதிகள்.
- மன்னார், கற்பிட்டி கடற்கரை.
- யாழ்ப்பாணம், பருத்தித்துறை, நெடுந்தீவு பகுதிகள்.
- திருகோணமலைக் கடற்கரைப்பகுதிகள் - புறாத்தீவு, பவளப்பாறைத் தீவு, Dutch Ba y
- ஹிக்கடுவை கடற்கரைப்பகுதி
# எக்சு கிட்டளவுகள்

**எக்சு கிட்டளவுகள்** (ஆங்கிலம்: X-parameters) அல்லது எக்சு அளபுருக்கள் (த.வ) என்பது எக்சு கிட்டளவுகளின் கணக்கியல் மிகைத்தொகுப்பாகும். இது பெரிய உள்ளீட்டு ஆற்றல் அளவுகளில் நேரியல்சாரா உறுப்புகள் உண்டாக்கிய அனுசரத்தின் சார்புக் கட்டம் மற்றும் அலைவீச்சு ஆகியவற்றை வகைப்படுத்த பயன்படுவதாகும்.  

## விவரிப்பு
**எக்சு கிட்டளவுகள்** உயர்-அலைவெண் வடிவமைப்பில் நேரியல்சாரா வலை கிட்டளவுகளின் ஒரு புதிய பகுப்பைக் காட்டுகிறது. என்5242 நேரியல்சாராத் திசையன் வலைப் பகுப்பாய்வி (N5242 Nonlinear Vector Network Analyzer) மற்றும் இடபுள்யூ2000 மேம்பட்ட வடிவமைப்புக் கட்டகம் (W2200 Advanced Design System) போன்றவற்றில் 2008இல் இச்செயல்பாடுகளைச் சேர்த்தமையால் ஏசிலன்டு இடெக்னாலசியே இதனை முதலில் அறிமுகப்படுத்தியதாகும். (மேம்பட்ட வடிவமைப்புக் கட்டகத்தை சில நேரங்களில் பெரும் குறிப்பலை வலை பகுப்பாய்வி என்றும் அழைப்பர்.)
# பாரதம் (நூல்)

தமிழில் பாரதக் கதையை செய்யுள் வடிவில் கூறும் பண்டைய நூல்கள் எட்டு. அவை வடமொழியிலுள்ள வியாச பாரதத்தைத் தழுவி உருவாக்கப்பட்டவை. அவற்றைத் தொகுத்துக் காண்பது நன்று.  
## நிரலடைவு
| நூல் | ஆசிரியர் | நூற்றாண்டு | குறிப்பு |  |
| --- | --- | --- | --- | --- |
| பாரதம் | - | - | "மாபாரதம் தமிழ்ப்படுத்தும் மதுராபுரிச் சங்கம் வைத்தும்" |  |
| பாரதம் | பாரதம் பாடிய பெருந்தேவனார் | - | எட்டுத்தொகை நூல்களுக்குக் கடவுள் வாழ்த்துப் பாடல்களைப் பாடிய புலவர் |  |
| பாரத வெண்பா | பெருந்தேவனார் | 825-885 | பாட்டும் உரையும் கலந்த நூல் |  |
| பாரதம் | கருணிலை விசாகன் | 13 | திருவாலங்காடு கல்வெட்டுக் குறிப்பு |  |
| வில்லிபாரதம் | வில்லிபுத்தூர் ஆழ்வார் | 14 | 4351 பாடல் |  |
| ஆதிபருவத்து ஆதிபருவம் | அம்பலத்தாடுமையன் | 17 | சந்தனு வரலாறு மட்டும் |  |
| பாரதப் பிற்பகுதி | அட்டாவதானம் அரங்கநாதக் கவிராயர் | 18 | 11-18 ஆம் நாள் போர் மட்டும். 2477 பாடல் |  |
| நல்லாப்பிள்ளை பாரதம் | நல்லாப்பிள்ளை முருகேச முதலியார் | 19 | புதிதாக 11,000 பாடல்கள் பாடி வில்லிபாரதத்தை விரிவாக்கினார். | } |

## கருவிநூல்
- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005

## அடிக்குறிப்பு
# ஒய்-ஃபை அணி



**ஒய்-ஃபை அணி** என்பது 1,024 கம்பியற்ற பயனாளர்கள் கம்பியற்ற இணைய அணுக்கத்தைப் பெற உதவும் கருவியான சிர்ரசு என்பதன் பெயராகும். ஒரு ஒற்றை ஒய்-ஃபை அணியானது ஒரு கம்பியற்ற உள்ளணுக்க இணைய கட்டுப்படுத்தியையும், பல கம்பியற்ற அணுக்க இடங்களையும் இடம்பெயரச் செய்கிறது.
# ஜனா கிருஷ்ணமூர்த்தி



**ஜனா கிருஷ்ணமூர்த்தி** தமிழ்நாட்டைச் சேர்ந்த ஒரு அரசியல் பிரமுகர். இவர் 2001-2002-ம் ஆண்டு காலத்தில் பாரதிய ஜனதா கட்சியின் தலைவராக இருந்தார். நாடாளுமன்ற உறுப்பினராகவும், மத்திய சட்ட அமைச்சராகவும் இருந்திருக்கிறார். காமராசருக்கு அடுத்து இதுவரை தேசியக் கட்சி ஒன்றிற்கு தலைவராக இருந்த தமிழர் ஜனா கிருஷ்ணமூர்த்தி மட்டுமே.  

## ஆரம்பகால வாழ்க்கை
கிருஷ்ணமூர்த்தி மதுரையில் பிறந்தவர், இவரது தாய்மொழி தமிழாகும். சென்னை சட்டக்கல்லூரியின் மாணவரான இவர் தனது சட்டப் பயிற்சியை மதுரையில் 1965-ல் மேற்கொண்டார். ஆர்எஸ்எஸ்-ன் அப்போதைய தலைவரான எம். எஸ். கோல்வால்கார் இவரை அரசியலுக்கு அழைத்து வந்தார்.
# நிதின் கட்காரி



**நிதின் கட்காரி** (*நிதின் கட்காரி*, மராத்தி:नितीन गडकरी) ; (பிறப்பு:27 மே 1957) ஒரு இந்திய அரசியல் பிரமுகர் மற்றும் பாரதிய ஜனதா கட்சியின் முன்னாள் தலைவர் ஆவார். 2009 பொதுத்தேர்தல் தோல்விக்குப் பிறகு கட்காரி பிஜேபியின் தலைவராகப் பொறுப்பேற்றுக் கொண்டார். மேலும், இவர் மகாராஷ்டிராவின் பொதுப்பணித்துறை அமைச்சராக இருந்தபோது செய்த பல புதிய கட்டுமானப் பணிகளுக்காகவும், குறிப்பாக நெடுஞ்சாலைகள், மேம்பாலங்கள் கட்டுமானத்திற்காக அறியப்படுகிறார் தற்போது நடுவண் சாலைப் போக்குவரத்து மற்றும் நெடுஞ்சாலைத் துறை அமைச்சராக 2014 முதல் உள்ளார்.
# குற்றுணர்வு

**குற்றுணர்வு** அல்லது **குற்ற உணர்வு** (Guilt) என்பது ஒருவர் தான் செய்தது தவறு என்று உணர்தல் ஆகும். இது உளவியல் சம்பந்தப்பட்ட ஓர் உணர்வு.  

## சுயகட்டுப்பாடு
தான் தனக்கென்று நிர்ணயிக்கப்பட்ட நடத்தை நெறிகளை மீறும் போதோ அல்லது சமுதாய சட்டங்களுக்குப் புறம்பாக நடக்கும் போதோ இவ்வாறான உணர்வு தோன்றும். இவ்வாறான எண்ணங்கள் தன் தவற்றினை உணர்ந்து மன்னிப்பு கோரவும், சரிசெய்யவும் ஒருவரைத் தூண்டும் என்பது இவ்வுணர்வின் தனிச்சிறப்பு.  

குற்றம் உள்ள நெஞ்சு குறுகுறுக்கும் என்பது பழமொழி.
# வெட்கம்

**வெட்கம்** (Shyness or diffidence) அல்லது வெட்கப்படுதல் என்பது ஒருவர் சாதாரணமாக இருக்க இயலாத சூழ்நிலையில் எவ்வாறு நடப்பார் என்ற உணர்வாகும். தனக்கு அறிமுகமில்லாத மனிதர்கள் நெருங்கும் போதோ, அல்லது தனக்கு சங்கோஜமளிக்கும் நிகழ்வுகளில் பங்கேற்கும் போதோ அசௌகரியமாக உணர்தலே வெட்கமாகும்.  

## வித்துக்கள்
ஒருவர் தன் மரபணுவின் தாக்கத்தாலோ அல்லது தனது இளமைகாலத்தில் கண்ட மற்றும் உட்படுத்தப்பட்ட நிகழ்வுகளினாலோ எந்த அளவிற்கு வெட்கப்படுவார் என்பது நிர்ணயமாகும். இது ஒரு மனநிலையாகவோ அல்லது வளரும் போது உண்டாகும் மாற்றங்களாகவோ பிள்ளைகளிடம் காண இயலும். பொதுவாகத் தான் செய்யும் செயலுக்கு எதிர்மறையான விமர்சனங்கள் வந்து விடுமோ, அல்லது தன் சமூகம் தன்னை ஏற்றுக்கொள்ளாதோ என்ற எண்ணம் தோன்றிவிட்டால் அச்செயல்களையும் அவ்வாறான சூழல்களையும் மனம் தவிர்க்கும் என்பது இயல்பே.  

## இருபாலருக்கும் பொருந்தும்
சமுதாய கட்டுப்பாடுகள் காரணமாகவும் வெட்கம் என்பது தோன்றும். எ-டு: பெண்மைக்கான இலக்கணத்தில் வெட்கம் என்பது இயல்பென உரைத்துள்ளனர். இது போல் போரில் புறமுதுகிட்டு ஓடிய ஆண்மகன் வெட்கித்தலை கவிழ வேண்டும் என்று புறப்பொருள் இலக்கணம் உரைக்கும்.  

## கலாச்சார கோட்பாடுகள்
ஒருவர் குழந்தையாக வாழும் சூழல் எவ்வாறான வெட்கம் பட வேண்டும் என்பதனை நிர்ணயிக்கிறது. உதாரணமாக அமைதியாக இருக்கும் அல்லது வெட்கப்படும் ஒருவர் சீனாவில் பாராட்டுக்குள்ளாகும் அதே வேளையில் அமெரிக்காவில் பயந்தாங்கொள்ளியாக விமர்சிக்கப்படுவார்.
# தமிழ்நூல்கள் (வகைப்பாடு, ஒன்பதாம் நூற்றாண்டு)

ஒன்பதாம் நூற்றாண்டில் தோன்றிய நூல்களைக் கால நோக்கிலும், வகைப்பாட்டு நோக்கிலும் இங்குக் காணலாம்.  
| காலம் | இலக்கியம் | இலக்கணம் | சைவம் | வைணவம் | சிற்றிலக்கியம் |  |
| --- | --- | --- | --- | --- | --- | --- |
| 800-825 | பருப்பதம் , புராணசாகரம் | தமிழ்நெறி விளக்கம், கபிலர் பாட்டியல் , கல்லாடர் பாட்டியல் | - | - | - |  |
| 825-850 | நந்திக்கலம்பகம், பாரதவெண்பா, மாவிந்தம், இரும்பல் காஞ்சி , வளையாபதி , விம்பிசாரக்கதை | இந்திரகாளியம் , சிறுகாக்கைபாடினியம் , திருப்பிரவாசிரியர் தூக்கியல் | - | நம்மாழ்வார், மதுரகவி ஆழ்வார் | - |  |
| 850-875 | சித்தாந்தத் தொகை | புறப்பொருள் வெண்பாமாலை | - | பராங்குச தாசர் | சேந்தன் அம்பிகை அந்தாதி |  |
| 875-900 | கம்பராமாயணம், திருத்தக்க தேவரின் சீவகசிந்தாமணி | திவாகரம், பஞ்சமரபு | மாணிக்கவாசகர் இயற்றிய திருக்கோவையார் | நாதமுனிகள் | - | } |
## கருவிநூல்
- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005

## அடிக்குறிப்பு
# அளக்கும் நாடா



**அளக்கும் நாடா** (*tape measure*) என்பது நீளத்தை அளக்கும் வண்ணம் குறியீடுகளைக் கொண்ட ஒரு நாடா ஆகும். அடிமட்டம் போன்று அல்லாமல் இதனை வளைந்து கொடுக்கக் கூடியது. இலகுவாக எடுத்துச் செல்லத்தக்கவாறு வடிவமைக்கப்பட்ட இது இன்று பரந்து பயன்டுத்தப்படும் ஒரு அளவிடல் கருவி ஆகும்.
# சரணாலயம்

**சரணாலயம்** என்ற சொல்லுக்கான தோற்றப் பொருள் யாதெனில், *புனித இடம்* என்பதாகும். நடைமுறையில் *பாதுகாப்பான இடம்* என புரிந்துணரப் படுகிறது. அரசியல் தஞ்சம், உயிரினப் புகலிடம், முதியோர் காப்பகம் போன்றவை இதன் அடிப்படையில் தோன்றியவை ஆகும்.  

## தோற்றம்
இலத்தீனியச் சொல்லான *sanctuarium* என்பதிலிருந்து இது உருவானது.*-arium* என்ற பின்னொட்டுக்கு *பேணும் கலன்* என்பது பொருளாகும். இவ்விடத்தில் புனித பொருட்கள் அல்லது புனிதர் (sancta or sancti) என்பதாகும். கோவில், மசூதி, தேவாலயம், பலிபீடம் (altar) போன்றவைகளும் சரணாலயங்களாகப் போற்றப்படுகின்றன.  

## ஊடகங்கள்
# ஹெ. வே. நஞ்சுண்டைய்யா

**ஹெ. வே. நஞ்சுண்டைய்யா** முதலாம் கன்னட இலக்கிய மாநாட்டிற்குத் தலைமை தாங்கிய கன்னட மொழிப் புலவர். இவர் தலைமையில் மூன்று கன்னட இலக்கிய மாநாடுகள் நடைபெற்றன. இவர் கன்னடம், தெலுங்கு, சமசுகிருதம், ஆங்கிலம், பிரெஞ்சு ஆகிய மொழிகளைக் கற்றவர்.  

## மொழி ஆர்வம்
இவரின் தாய்மொழி தெலுங்கு என்றாலும், தன் வாழிடத்து மொழியான கன்னடத்தின் மீது பற்று கொண்டார். கன்னட மொழியின் வளர்ச்சிக்காக கன்னட இலக்கிய மாநாடுகளைத் தலைமை தாங்கி நடத்தினார். கன்னட இலக்கிய மன்றத்தை நிறுவி கன்னட நூல்களை பதிப்பித்தும், இலக்கிய மாநாடுகளை நிகழ்த்தியும், ஆராய்ச்சித் திட்டங்களை ஊக்குவித்தும் மொழி வளர்ச்சிக்காக பாடுபட்டார். இவர் விக்டர் ஹியூகோவின் பாடல்களை ஆங்கிலத்தில் டியர்ஸ் இன் த நைட் என்று வெளியிட்டார்.
# மின்னழுத்தச் சீர்மை

மின்சாரப் பொறியியலில், குறிப்பாக புயவுப் பொறியியலில், மின்னழுத்தச் சீர்மை (Voltage regulation) என்பது பல்வித ஏற்ற நிலைகளுக்கிடையில் ஒரு கட்டகம் மாறிலி மின்னழுத்தத்தைக் கொடுக்கக்கூடிய தன்மையை குறிப்பதாகும்.  

## மின்சாரப் புயவுக் கட்டகங்கள்
மின்சாரப் புயவுக் கட்டகங்களில், இது செலுத்துக் கம்பியின் ஒரு பெறுநர் பகுதியில் விளக்கக்கூடிய ஒரு அலகில்லா மதிப்பு:  
:<math>\text{Percent } VR = \frac{|V_{nl}| - |V_{fl}|}{|V_{fl}|} \times 100</math>
# விக்கிப்பீடியா:முதற்பக்கக் கட்டுரைகள்/ஏப்ரல் 14, 2013


**சிலாங்கூர்** மலேசியத் தீபகற்பத்தின் மேற்குக் கரையில் உள்ள ஒரு பெரிய மாநிலம் ஆகும். இதற்கு 'டாருல் ஏசான்' அல்லது 'மனத்தூய்மையின் வாழ்விடம்' எனும் அரபுமொழியில் நன்மதிப்பு அடைமொழியும் உண்டு. இந்த மாநிலத்தின் வடக்கே பேராக் மாநிலம் உள்ளது. சிலாங்கூர் மாநிலத்திற்கு தெற்கே நெகிரி செம்பிலான், மலாக்கா மாநிலங்கள் உள்ளன. கிழக்கே பகாங் மாநிலம் உள்ளது. ஆக தெற்கே ஜொகூர் மாநிலம் உள்ளது. சிலாங்கூர் மாநிலத்தில் தான் மலேசியத் தலைநகர் கோலாலம்பூர் கூட்டரசு பிரதேசம், மலேசியக் கூட்டரசு நிர்வாக மையமான புத்ராஜெயா போன்றவை இருக்கின்றன. சிலாங்கூர் மாநிலத்தின் தலைநகரமாக ஷா ஆலாம் விளங்குகின்றது. மாநிலத்தின் அரச நகரம் கிள்ளான். மற்றொரு பெரிய புறநகர்ப் பகுதியாக பெட்டாலிங் ஜெயா இருக்கின்றது. பெட்டாலிங் ஜெயாவிற்கு 2006 ஜூன் 20-இல் மாநகர் தகுதி வழங்கப்பட்டது. சீனத் தளபதி செங் ஹோ 1400களில் சிலாங்கூர் மாநிலத்திற்கு வருகை புரிந்துள்ளார். அவர் தன்னுடைய பயணக் குறிப்புகளில் கிள்ளான் ஆறு, சிலாங்கூர் டாராட் எனும் சொற்களைப் பயன்படுத்தி உள்ளார் என்பது குறிப்பிடத்தக்கது. **மேலும்...**  
---

**டேக்கார்ட்டின் தேற்றம்** அல்லது 'தெக்காட்டின் தேற்றம்' என்பதுவடிவவியலில் பிரெஞ்சு அறிஞர் ரெனே டேக்கார்ட்டின் பெயரில் வழங்கும் ஒன்றை ஒன்று தொட்டுக்கொண்டிருக்குமாறு நான்கு வட்டங்களின் உறவைப் பற்றிய தேற்றமாகும். இவற்றை *முத்தமிடும் நான்கு வட்டங்கள்* என்றும் கூறுவதுண்டு. ஒன்றை ஒன்று தொட்டுக்கொண்டு இருக்குமாறு மூன்று வட்டங்கள் இருந்தால், மூன்று வட்டங்களையும் தொட்டுக்கொண்டு இருக்குமாறு நான்காவது வட்டத்தை வரைய இத்தேற்றத்தைப் பயன்படுத்தலாம். தொடு வட்டங்களைப் பற்றி ஈராயிரம் ஆண்டுகளுக்கும் மேலாக ஆய்வுகள் செய்து வந்துள்ளார்கள். பண்டைய கிரேக்கத்தில் (கி.மு. 300களில்) வாழ்ந்த பெர்கா ஊரைச் சேர்ந்த 'பெர்கா அப்போலினியசு' என்பவர் தொடுகோடுகள் பற்றி ஒரு தனி நூலே எழுதியுள்ளார். ஆனால் அது இன்று கிடைக்கும் அவர் நூல்களில் ஒன்றாக இல்லை. பின்னர் 'ரெனே டேக்கார்ட்' கி.பி. 1643 இல் பொஃகீமிய இளவரசியார் எலிசபெத் என்பாருக்கு எழுதிய ஒரு கடிதத்தில் இந்தத் தொடுவட்டங்களைப் பற்றி ஒரு தீர்வை ஒரு கடிதத்தில் எழுதியிருந்தார். இதன் பயனாக இத்தேற்றத்திற்கு இவர் பெயர் வழங்கலாயிற்று. **மேலும்...**
# மின்னழுத்தத் தளர்வு

**மின்னழுத்தத் தளர்வு** (ஆங்கிலம்: Voltage droop) என்பது ஒரு கருவி மின்னேற்றமடைவதால், வெளியீட்டு மின்னழுத்தம் (output voltage) திட்டமிட்டபடி வீழ்ச்சியடைய வைப்பது ஆகும். மின்னழுத்தச் சீர்மை சுற்றில் (voltage regulation circuit) இதனை செயல்படுத்துகையில், ஏற்ற மாறுபாடுகளின் தலை மேலிடம் கூடுகிறது.  

ஆக்கவளமையொத்ததாக இது இருந்தாலும், ஒரு தொடர் மின்தடையத்தைச் (resistor) சீரிய வெளியீட்டிற்கும் (regulator output), மின்னேற்றத்திற்கும் இடையில் வைக்கப்படுகின்றது. மீகு வெளியீட்டு மின்சாரத்தில் (maximum output current) உள்ள மின்தடையத்தை, ஏற்றத்தினுள்ள வெளியீட்டு மின்னழுத்தம் (output voltage) ஏற்ற நுணுகமாக (acceptable minimum) இருக்கும் படித் தேர்வு செய்யப்படுகிறது. மறுதலையாக, வெளியீட்டு மின்சாரம் சுழியத்திற்கு அருகில் உள்ள போது, மின்னழுத்தம் மீகு மதிப்பிற்கு அருகில் இருக்கும்.
# ந. மா. முத்துக்கூத்தன்


**ந. மா. முத்துக்கூத்தன்** (*Muthukoothan*; 25 மே 1925 – 1 மே 2005) தமிழ்நாட்டைச் சேர்ந்த நடிகர், பாடலாசிரியர், கவிஞர், மற்றும் வில்லுப்பாட்டுக் கலைஞர் ஆவார்.  

## ஆரம்பகால வாழ்க்கை
ந. மா. முத்துக்கூத்தன் திருச்சிராப்பள்ளி மாவட்டம் பொய்யாமணி என்னும் ஊரில் 1925 மே 25 அன்று நமச்சிவாயம், மாரியம்மாள் இணையருக்கு பிறந்தவர்.  

## திரைப்பட நடிகர்
இவர் 1952 ஆம் ஆண்டு திரைத்துறையில் நடிகராகப் பலவகையில் பங்களித்தவர். பராசக்தி, இரத்தக்கண்ணீர் , இராஜராஜன், நாடோடி மன்னன், நல்லவன் வாழ்வான், புதிய பூமி, தாய் மகளுக்கு கட்டிய தாலி உள்ளிட்ட திரைப்படங்களில் பல்வேறு பாத்திரங்களில் நடித்தவர்.  
1. எல்லாரும் நல்லா இருக்கணும்
1. நெல்லம்மா (கதை-விதை-கவிதை)
1. என் கச்சேரிகள்.

## மறைவு
முத்துக்கூத்தன் 1 மே 2005 அன்று இயற்கை எய்தினார்.
# தி சிங்கப்பூர் ஸ்டோரி


தி சிங்கப்பூர் ஸ்டோரி (The Singapore Story) என்ற புத்தகம் சிங்கப்பூரின் தந்தை என்று அறியப்பட்ட சுதந்திர சிங்கப்பூரின் முதல் பிரதரமான திரு லீ குவான் யூவால் எழுதப்பட்டது.  

இருபதாம் நூற்றாண்டின் சுதந்திர சிங்கப்பூரின் வரலாற்றைத் தொடங்கி வைத்தவர் லீ குவான் யூ. தனது தோழர்களுடன் சேர்ந்து தொடங்கிய மக்கள் செயல் கட்சியின் மூலம் தேர்தலில் போட்டியிட்டு சுதந்திர சிங்கப்பூர் உருவாவதற்கு ஒரு காரணியாகவும் இருந்த அவர், சுதந்திரம் பெற்ற சிங்கப்பூரின் முதல் பிரதமராகப் பதவி ஏற்றார்; அவரது செயல்பாடு அவரது மக்கள் செயல் கட்சியை 1963 ல் இருந்து 2013 வரை சிங்கப்பூரின் ஆளும் கட்சியாக வைத்திருக்கிறது.  

பிரித்தானியாவின் காலனியாக இருந்த காலகட்டத்திலேயே மக்கள் செயல் கட்சியைத் தொடங்கிய லீ, தனது கட்சியை ஆளும் பொறுப்பில் 1959 லேயே கொண்டுவந்தார். 1961 ல் பிரித்தானியாவிடமிருந்து 1961 ல் சுதந்திரம் பெற்ற சிங்கப்பூரிம் முதல் பிரதமராக 1959 முதல் 1990 வரை தொடர்ந்து சுமார் 40 ஆண்டுகள் பதவி வகித்த லீ குவான் யூ, அந்தக் குறுகிய காலத்திற்குள் மூன்றாம் உலக நாடுகளில் ஒன்றாக விளங்கிய சிங்கப்பூரை முதல்நிலை நாடாக மாற்றிக் காட்டிய கதை தான், இரு புத்தகங்களாக, தி சிங்கப்பூர் ஸ்டோரி மற்றும் ஃபரம் தேர்ட் வர்ல்ட் டு ஃபர்ஸ்ட் என்று இரு புத்தகங்களாக எழுதப் பட்டது.  

## இணைப்புகள்
- தி சிங்கப்பூர் ஸ்டோரி - டைம் நாளேடு .
# மெய்நிகர் புலம்

மின்னணுவியலில், **மெய்நிகர் புலம்** (Virtual ground) என்பது ஒரு மேற்கோள் திறலுடன் நேரடி இணைப்பில்லாமல், ஒரு நிலைத்த மேற்கோள் திறலில் மேம்படுத்தப்பட்ட ஒரு மின்சுற்றின் கணுவாகும். சில நேரங்களில், இந்த மேற்கோள் திறலானது புவியின் பரப்பாக குறிக்கப்படும், அப்பொழுது அதனை *மெய்நிகர் புவி* என்றும் அழைக்கப்பெறும்.  

மெய்நிகர் புல கருத்துரு, செயற்பாட்டு மிகைப்பியில் (operational amplifier) சுற்றுப் பகுப்பாய்வு (circuit analysis) செய்யவும், நடைமுறை சுற்று விளைவுகளை அறியவும் பயன்படுகிறது.
# திருவனந்தபுரம் பத்மநாபசாமி கோயில்


**திருவனந்தபுரம் ஸ்ரீ பத்மனாபசுவாமி** கோவில் இந்தியாவின் கேரள மாநிலத்திலுள்ள திருவனந்தபுரத்தில் அமைந்துள்ள ஒரு புகழ்பெற்ற பெருமாள் கோயிலாகும். இக்கோவில் கேரளாவில் திருவனந்தபுரம் நகரத்திலுள்ள கோட்டைக்குள் அமைந்துள்ளது. இக்கோயில் ஆழ்வார்களால் பாடப்பட்ட 108 திவ்ய தேசங்கள் ஒன்றாகக் கருதப்படுகின்றது. இக்கோவிலில் பத்மனாபசுவாமி அனந்தசயனம் எனப்படும் யோகநித்திரையில் முடிவற்ற உறக்கநிலை, துயிலும் நிலை ஆழ்ந்திருக்கும் வண்ணம் பக்தர்களுக்கு காட்சி தருகிறார். திருவிதாங்கூர் அரசர்கள் காலத்தில் இக்கோயில் பெரும் புகழுடன் விளங்கியது.  

## வரலாறு
இக்கோயில் நம்மாழ்வாரின் பாடல்களிலிலிருந்து, பத்தாவது நூற்றாண்டிலேயே இருந்ததற்கான சான்றுகள் உள்ளன. பின்னர் சேரமான் பெருமான் இக்கோயிலை முதன் முதலில் எழுப்பி, பூஜை முறைகளுக்கும் திருவிழாக்களுக்கும் ஆலய நிர்வாகத்திற்கு ஏற்பாடுகள் செய்ததாக ஓலைச்சுவடிகள் வாயிலாக அறிய முடிகிறது. தொள்ளாயிரம் வருடங்களுக்கு முன்னர் ஆலயம் மீண்டும் புதுப்பிக்கப்பட்டது. பொ.ஊ. 1686-ல், தீப்பிடித்துக் கோயில் அழிந்து விட்டதால், மீண்டும் திருவிதாங்கூர் மார்த்தாண்ட வர்மரின் முயற்சியால் 1729இல் புதுப்பிக்கப்பட்டது. அச்சமயத்தில்தான் மரத்தாலான மூல மூர்த்தி அகற்றப்பட்டு, 12008 சாளக்கிராமத்தினாலும் "கடுசர்க்கரா" என்ற அஷ்டபந்தனக் கலவையாலுமான "அனந்தசயன மூர்த்தி" நிறுவப்பட்டது.  

## அரசரின் தானப் பட்டயம்

பொ.ஊ. 1750 ஆம் ஆண்டில் மார்த்தாண்ட வர்மா தனது அரசை பத்மநாபசாமிக்குத் தன் இராச்சியம், செல்வம் அனைத்தையும் தானமாக பட்டயம் எழுதி வைத்தார். தன் உறை வாளையும் இறைவனின் திருப்பாதங்களில் வைத்து எடுத்துக் கொண்டு பரிபூரண சரணாகதியடைந்தார். அன்று முதல் திருவிதாங்கூர் அரச பரம்பரையினர் "பத்மநாபதாசர்" என்று அழைக்கப்பட்டனர்.  

இக்கோயிலில் 6 பாதாள ரகசிய அறைகள் உள்ளன. பாதாள அறைகள் பல நூற்றாண்டுகளாக திறக்கப்படாமல் இருப்பதால் அதைத் திறந்து பார்த்து உள்ளே என்ன இருக்கிறது என்பதைக் கண்டறிய வேண்டும் என்று கோரி சுந்தரராஜன் என்பவர் உச்சநீதிமன்றத்தில் வழக்கு தொடர்ந்தார். உச்சநீதிமன்றம் இரு முன்னாள் நீதிபதிகள் அடங்கிய 7 பேர் குழுவை அமைத்து பாதாள அறைகளைத் திறந்து ஆய்வு நடத்த உத்தரவிட்டது ஜூன் 27, 2011 அன்று ஆய்வு தொடங்கியது. சோதனையின்போது தங்கத்தாலான விஷ்ணு சிலை, விலை மதிக்கவே முடியாத அரிய வகை வைரங்கள், வைடூரியங்கள் கிடைத்தன. தூய தங்கத்தால் ஆன ஒரு கிலோ எடை கொண்ட 18 அடி நீளமுடைய நகைகளும், பைகள் நிறைய தங்க நாணயங்கள், அரிய வகை கற்கள் ஆகியவையும் கண்டுபிடிக்கப்பட்டன. இதன் மதிப்பு ஒரு லட்சம் கோடிக்கு மேல் இருக்கும் என கருதப்படுகிறது.  

2012 ஆம் ஆண்டு இந்த செல்வ வளத்தை தேச நலனுக்குப் பயன்படுத்த வேண்டுமென கொச்சிப்பகுதியைச் சார்ந்த கிறித்துவர் ஜேக்கப் மாப்பிளசேரி பொது நல மனுச்செய்தார்.  

## கணக்கு தணிக்கை
கோயிலில் கண்டுபிடிக்கப்பட்ட தங்கம், வௌ்ளி போன்றவற்றின் விவரங்களை மீண்டும் தணிக்கை செய்து அறிக்கை தாக்கல் செய்ய இந்திய தலைமை கணக்கு தணிக்கை அதிகாரிக்கு உச்ச நீதிமன்றம் ஆணையிட்டுள்ளது.  

## படக்காட்சிகள்
# ச.திருவேங்கிடபுரம்


**ச.திருவேங்கிடபுரம்** இது இந்திய மாநிலமான தமிழ்நாட்டில், விருதுநகர் மாவட்டம், இராஜபாளையம் வட்டம், இராஜபாளையம் ஊராட்சி ஒன்றியத்தில் மேலராஜகுலராமன் ஊராட்சியில் உள்ள ஊர் ஆகும்.  

இதன் மறுபெயர் *சட்டிக்கிணறு* ராஜபாளையத்திலிருந்து ஆலங்குளம் செல்லும் வழியில்  
இந்த ஊர் உள்ளது. மேலும் இந்த ஊரில் நூற்புத் தொழிற்சாலைகள் பல அமைந்துள்ளன.
# விவசாயம் மற்றும் தோட்டக்கலைக் கல்லூரிகள்

**விவசாயம் மற்றும் தோட்டக்கலைக் கல்லூரிகள்** என்பவை விவசாயம குறித்தும், விவசாயத்திற்கு உதவும் பொறியியல் மற்றும் தொழில்நுட்பங்கள், இயற்கை விவசாயம் குறித்தும் உள்ள பாடத்திட்டங்களைக் கொண்டு இளங்கலை, முதுகலை, ஆய்வியல் நிறைஞர் மற்றும் முனைவர் பட்டங்களுக்கான கல்வியை அளிக்கும் கல்லூரிகள் **விவசாயக் கல்லூரிகள் ** என்றும், தோட்டக்கலைப் பயிர்கள் குறித்தும், தோட்டக்கலைப் பயிர் வளர்ப்பு குறித்தும் உள்ள பாடத்திட்டங்களை கொண்டு நடத்தப்படும் கல்லூரிகள் **தோட்டக்கலைக் கல்லூரிகள்** என்றும் அழைக்கப்படுகின்றன.  

## தமிழ்நாட்டிலுள்ள விவசாயம் மற்றும் தோட்டக்கலைக் கல்லூரிகள்

தமிழ்நாடு வேளாண்மைப் பல்கலைக் கழகத்தின் கீழ் கோயம்புத்தூர், மதுரை, திருச்சிராப்பள்ளி, காரைக்குடி, கிள்ளிகுளம் (திருநெல்வேலி), பெரியகுளம் மற்றும் மேட்டுப்பாளையம் ஆகிய ஊர்களில் உள்ள 13 கல்லூரிகளில் 10 பிரிவுகளில் இளநிலைப் பட்டப்படிப்புகளும், 29 பிரிவுகளில் முதுநிலைப் பட்டப்படிப்புகளும் உள்ளன.  

### கோயம்புத்தூர்
1. விவசாயக் கல்லூரி மற்றும் ஆராய்ச்சி நிறுவனம்
1. தோட்டக்கலைக் கல்லூரி மற்றும் ஆராய்ச்சி நிறுவனம்
1. விவசாயப் பொறியியல் மற்றும் ஆராய்ச்சி நிறுவனம்
1. முதுநிலைப் பட்டப்படிப்பிற்கான பள்ளி

### மதுரை
1. விவசாயக் கல்லூரி மற்றும் ஆராய்ச்சி நிறுவனம்
1. மனையியல் கல்லூரி மற்றும் ஆராய்ச்சி நிறுவனம்

### திருச்சிராப்பள்ளி
1. விவசாயப் பொறியியல் கல்லூரி மற்றும் ஆராய்ச்சி நிறுவனம்
1. அன்பில் தர்மலிங்கம் விவசாயக் கல்லூரி மற்றும் ஆராய்ச்சி நிறுவனம்

### காரைக்குடி
1. செட்டிநாடு விவசாயக் கல்லூரி மற்றும் ஆராய்ச்சி நிறுவனம்
1. சேது பாஸ்கரா வேளாண் கல்லூரி மற்றும் ஆராய்ச்சி நிறுவனம்

### கிள்ளிகுளம் (திருநெல்வேலி)

1. விவசாயப் பொறியியல் கல்லூரி மற்றும் ஆராய்ச்சி நிறுவனம்

### பெரியகுளம்
1. தோட்டக்கலைக் கல்லூரி மற்றும் ஆராய்ச்சி நிறுவனம்

### மேட்டுப்பாளையம்
1. வனவியல் கல்லூரி மற்றும் ஆராய்ச்சி நிறுவனம்

## சுயநிதிக் கல்லூரிகள்
தமிழ்நாடு வேளாண்மைப் பல்கலைக்கழகத்துடன் இணைப்பு பெற்ற இளநிலைப் பட்டப்படிப்புகளை மட்டும் கொண்ட மூன்று சுயநிதி விவசாயக் கல்லூரிகள் உள்ளன. அவை;  
1. ஆதிபராசக்தி விவசாயக் கல்லூரி, கலவை, வேலூர் மாவட்டம்.
1. வானவராயர் விவசாயக் கல்லூரி, பொள்ளாச்சி.
1. தந்தை ரோவர் விவசாயம் மற்றும் ஊரக வளர்ச்சி நிறுவனம், பெரம்பலூர்.
# அங்கர் மாதிரி

**அங்கர் மாதிரி** (Unger model) என்பது கவசமற்ற பின்னல் இரட்டையினூடாக தெரிவிப்புக் கட்டகங்கள் பட்ட, குறுக்குப்பேச்சு அண்மை முடிவுத்திறன் மாலைகளுக்கான ஒரு பட்டறிவுத் தர மாதிரி ஆகும்.  

குறுக்குப் பேச்சு பட்டறிகிற இடமான ஒட்டியிலேயே பின்னல் இரட்டை வடம் பெரும்பாலும் ஒன்றாக இணைக்கப்படுகிறது. பட்டறிவின் கண்காணிப்பின் படி, அங்கர் கூறுவது 1% மோசமான நிலையில், ஒரு குறுக்கீட்டினால் ஏற்படும் குறுக்குப்பேச்சு அண்மை முடிவுத்திறன் மாலை <math>|H_{NEXT}(f)|^2</math> என்பதை வரம்புடையது பின்வருவன.  

: <math>10\log(|H_{NEXT}(f)|^2)=\begin{cases} -66 + 6\log(f) dB & f < 20 KHz \\ -50.5 + 15\log(f) dB & f >= 20 KHz \end{cases}</math>  
49 குறுக்கீட்டினால் ஏற்படும் அண்மை முடிவுத்திறன் மாலையின் வரம்புடையது பின்வருவன.  

: <math>10\log(|H_{NEXT}(f)|^2)=\begin{cases} -59.2 + 4\log(f) dB & f < 20 KHz \\ -42.2 + 14\log(f) dB & f >= 20 KHz \end{cases}</math>
# இயக்கு தளம்


**இயக்கு தளம்** (*Operating System*) என்பது கணினியின் உள் உறுப்புகளையும், கணினியில் உள்ள மென்பொருட்களையும் ஒழுங்குற ஒத்திணக்கத்துடன் இயங்க உதவும் நடுவண் அமைப்பாக இருக்கும் அடிப்படை மென்பொருளாகும். எந்தக் கணினியும் திறமாக இயங்க ஒரு இயக்கு தள மென்பொருள் இருப்பது இன்றியமையாததாகும். இயக்கு தளமானது கணினியின் நினைவகத்தின் இடங்களை முறைப்படி பகிர்ந்தளிப்பது, கோப்புகளை சீருறுத்தி பராமரிப்பது, பல்வேறு பணிகளை கட்டுப்படுத்துவது, வரிசைப்படுத்துவது, மற்றும் கணினியுடன் இணைக்கப்பட்ட தரவு உள்ளீடு கருவிகளையும், தரவு வெளியீடு கருவிகளையும் சீராக பணிப்பது, பிற மின்வலை தொடர்புகளை வழிப்படுத்துவது என கணினியின் பல்வேறு அடிப்படையான நிகழ்வுகளை நடுவாக இருந்து *இயக்குவதே* இயக்கு தளம் என்னும் கருவான மென்பொருளாகும்.  

இயக்கு தளத்தின் முக்கிய தொழிற்பாடுகள்:  
- முறைவழி முகாமைத்துவம்
- நினைவக முகாமைத்துவம்
- கோப்பு முகாமைத்துவம்

## வகைகள்
#### நிகழ்நேர இயக்கு தளம்
நிகழ்நேர நிகழ்வுகளை உள்வாங்கி, அதற்கேற்பக் கணினியின் இயக்கத்தைக் கட்டுப்படுத்தும் இயக்கு தளம், நிகழ்நேர இயக்கு தளம் எனப்படுகிறது. நிகழ்நேர இயக்கு தளங்களில் கணினியின் நிரல்களை அட்டவணைப்படுத்த மேம்பட்ட வினைச்சரம் உபயோகப்படுத்தப்படுகிறது. இந்த வகை இயக்கு தளங்களில் சரியான விடையை விட சரியான நேரத்தில் பெறுவதே அவசியமாகும்.  

#### பற்பயனர் இயக்கு தளம் மற்றும் ஒரு பயனர் இயக்கு தளம்
பற்பயனர் இயக்கு தளம், பல பயனர்களை ஒரே நேரத்தில் கணினியை இயக்க வழி வகுக்கிறது. இந்த வகை இயக்கு தளம் நேரப் பகிர்தல் முறைப்படி, ஒவ்வொரு பயனரின் கட்டளைகளையும் நிறைவேற்றுகிறது. ஒரு பயனர் இயக்கு தளம் ஒரு நேரத்தில் ஒரு பயனரை மட்டுமே கணினியை இயக்க அனுமதிக்கிறது. வின்டோஸ் போன்ற இயக்கு தளங்கள் பல பயனர் கணக்குகள் உருவாக்க அனுமதித்தாலும் அவை ஒரு பயனர் இயக்கு தளங்களே. யுனிக்ஸ் சார்ந்த இயக்கு தளங்கள் பல பயனர்களை ஒரே நேரத்தில் கணினியை இயக்க வழி வகுக்கிறதால் அவை பல பயனர் இயக்கு தளங்கள் ஆகும்.  

#### பற்பணி இயக்கு தளம் மற்றும் ஒரு பணி இயக்கு தளம்
பல்வேறு நிரல்களை ஒரே நேரத்தில் இயக்கும் இயக்கு தளம் பற்பணி இயக்கு தளம் ஆகும். தற்போது உபயோகப்படுத்தப்படும் அனைத்து வகை இயக்கு தளங்களும் இவ்வகையைச் சார்ந்தனவே.  
ஒரு நேரத்தில் ஒரேயொரு நிரலை மட்டுமே இயக்கவல்ல இயக்கு தளம் ஒரு பணி இயக்கு தளம் ஆகும்.  

#### பதிவேற்றப்பட்ட இயக்கு தளம்
இவ்வகை இயக்கு தளங்கள் பதிகணினியில் இயங்கவல்லன. இவை சிறிய வகை கணினிகளில் இயங்குவதற்கேற்ப வடிவமைக்கப்பட்டுள்ளன. குறைந்த ஆற்றல் மற்றும் குறைந்த வளங்களைக் கொண்டு பதிகணினியை இயக்குவதே இவற்றின் முதண்மைப் பணியாகும்.  

## வரலாறு

முதன்முதல் உருவாக்கப்பட்ட கணினிகள் இயங்கு தளம் இன்றியே இருந்தன. 1950 களின் துவக்கத்தில் கணினி ஒரு நேரத்தில் ஒரே ஒரு நிரலை மட்டுமே செயல்படுத்தும். பின்னர் தொழில்நுட்ப வளர்ச்சியின் காரணமாக இது படிப்படியாக வளர்ந்தது.  

## பரவலாக பயன்படும் இயக்கு தளங்கள்
11.10]]  
- மைக்ரோசாப்ட் விண்டோசு
- கூகுள் அண்ட்ராய்டு
- யுனிக்ஸ்
- குனூ/லினக்சு
- உபுண்டு
- இலவச பி.எஸ்.டி (FreeBSD)
- சன் மைக்ரோசிஸ்டம்ஸ் சொலாரிஸ்
- மாக் இயக்குதளம்
# பச்சைமலை

**பச்சைமலை** தமிழ்நாட்டில் திருச்சிராப்பள்ளி,பெரம்பலூர், சேலம் மாவட்டங்களில் பரவி நிற்கும் கிழக்குத் தொடர்ச்சி மலைகளைச் சேர்ந்த ஒரு மலைத்தொடர் ஆகும். தமிழ் நாட்டில் உள்ள கொல்லிமலை, கல்வராயன் மலை, சேர்வராயன் மலை, ஜவ்வாது மலை போன்ற மலைத் தொடர்களுள் ஒன்று. பழம்பெரும் பாடல்களில் பச்சைமலை பற்றிய குறிப்புகள் இருக்கின்றன. திருமாலைப் பற்றி பாடிய ஆழ்வாரும் “பச்சைமா மலை போல் மேனி” என்று குறிப்பிடுகிறார். சின்னாறு, கல்லாறு, வெள்ளாறு, மருதையாறு போன்ற நதிகள் பச்சைமலையில் உற்பத்தியாகின்றன.  

இந்த மலையானது 527.61 சதுர கிலோமீட்டர் பரப்பளவில் அமைந்துள்ளது. இம்மலை கடல் மட்டத்தில் இருந்து 1,072 மீட்டர் உயரம் கொண்டதாக உள்ளது. வனத்துறை கணக்கெடுப்பின்படி இந்த மலையில் 154 பறவை இனங்கள் வாழ்கின்றன. மேலும் இந்த மலைப்பகுத்திக்கு 135 வகையான பட்டாம்பூச்சி இனங்கள் வலசை வந்து செல்கின்றன. மேலும் இங்கு உள்ள காப்புக் காடுகளில் மான்கள் வாழ்கின்றன. இந்த மலையில் மங்களம் அருவி, கோரையாறு அருவி ஆகிய அருவிகள் உள்ளன.  

## மலையின் நிலப்பிரிவுகள் மற்றும் மக்கள் தொகை
பச்சைமலையில் வாழும் மக்கள் மூன்று நாடுகளாக பச்சைமலையை சுட்டிக் காட்டுகின்றனர். அவைகள் தென்புறனாடு, வன்னாடு, கோவைநாடு ஆகிய மூன்று நாடுகளிலும் ௪௮ (48) கிராமங்கள் உள்ளன. ௧௯௯௧ (1991) ம் ஆண்டு கணக்கெடுப்பின் படி, பச்சைமலை வாழ் மக்களின் எண்ணிக்கை ௰௭௭௪ (10,774) ஆகும்.  

## மக்களின் தொழில்கள், வாழ்க்கைமுறை, பொழுதுபோக்கு

இம்மலைவாழ் மக்களுக்கு வேளாண்மையே முக்கியத் தொழில். பச்சைமலையில் நாட்டின் தேசிய தாவர இனங்கள், மூலிகை வகைகள் காணக்கிடைக்கின்றன. இம்மக்கள் அணிகலன்களும், உடைகளும், வீடுகளின் அமைப்புகளும், கால மாறுதலுக்கு ஏற்ப சமவெளியில் வாழும் மக்களை ஒட்டியே அமைந்துள்ளன. வானொலியும், தொலைக்காட்சியும் எங்கும் கிடைக்கும் இக்காலத்திலும், பொழுதுபோக்கிற்காக நாடகங்களும், பாடல்களும் நடத்தி வருகின்றனர், பச்சைமலைவாழ் மக்கள்.  

## இலக்கியங்களில்

பச்சைமலை சங்ககாலத்தில் 'விச்சிமலை' என்று அழைக்கப்பட்டது. மலையஞ்சிவந்தி எனப்படும் விச்சிப்பூ இம்மலையில் இக்காலத்திலும் மிகுதியாகப் பூக்கிறது. விச்சிமலைநாடு 'மடங்கா விளையுள் நாடு' என்று கபிலரால் போற்றப்பட்டுள்ளது.(புறநானூறு 200)  

இந்த நாட்டு மன்னன் விச்சியர் பெருமகன் வேந்தன் ஒருவனோடு (சோழனோடு) போரிட்டதைப் பார்த்த குறும்பூர் மக்கள் புலியும் குறும்பூள் பறவையும் போரிடுவது போல் உள்ளதே என்று பேசிக்கொண்டு ஆரவாரம் செய்தார்களாம். (பரணர் - குறுந்தொகை 328) குறும்பூர் என்பது இக்காலத்துக் குரும்பலூர். இந்தக் குரும்பலூரானத் பெரும்பலூர் (பெரம்பலூர்) அருகில் உள்ளது.
# ஊடுகலப்புத்திறம்


**ஊடுகலப்புத்திறம்** (ஆங்கிலம்:Transmissibility)அல்லது **செலுத்தத் தக்கமை** என்பது வெளியீட்டின் உள்ளீட்டுக் கூறு ஆகும்.  

ஊடுகலப்புத்திறம் (T) = வெளியீடு/உள்ளீடு.  

T>1 என்றால் மிகைப்பு மேலும் கட்டகத்தின் விசையுறு அதிர்வெண் (f<sub>f</sub>) மற்றும் இயல்பு அதிர்வெண் (f<sub>n</sub>) ஆகியவை ஒன்றாகும் பொழுது பெரும மிகப்படைகிறது.  

ஊடுகலப்புத்திறத்திற்கு என்று தனி அலகு எதுவுமில்லை. ஆனால் இதனை சில நேரங்களில் "Q" காரணி எனக் குறிப்பிடுவர்.  

செயலறு மேலிழுப்பு ஈடு (passive heave compensation) திறப்பாட்டினை (efficiency) கணக்கிடும் பொழுது ஊடுகலப்புத்திறத்தைப் பயன்படுத்தப்படுகிறது.
# வெங்கையா நாயுடு



**வெங்கையா நாயுடு** (தெலுங்கு: వెంకయ్య నాయుడు) (பிறப்பு: 1 ஜூலை 1949) இந்தியக் குடியரசின் 14வது துணைத் தலைவராக தேர்ந்தெடுக்கப்பட்டவர் ஆவார். 11, ஆகத்து 2017-ம் நாள் பதவி ஏற்றார். பாரதிய ஜனதா கட்சியைச் சேர்ந்த ஒரு இந்திய அரசியல் பிரமுகராக இருந்தவர். இவர் நாடாளுமன்ற விவகார அமைச்சராகவும் இருந்தார். மேலும் ஜனா கிருஷ்ணமூர்த்தியைத் தொடர்ந்து 2002 முதல் 2004 வரை பாரதிய ஜனதா கட்சியின் தலைவராகவும் இருந்துள்ளார். ஆந்திராவின் உதயகிரி சட்டமன்றத் தொகுதியிலிருந்து இரண்டு முறை சட்டமன்ற உறுப்பினராக தேர்ந்தெடுக்கப்பட்டுள்ளார். தனது அரசியல் வாழ்வை ஆந்திரா பல்கலைக்கழக கல்லூரிகள் மாணவர் தலைவராக துவங்கினார். இந்தியக் குடிமக்களுக்கு வழங்கப்படும் இரண்டாவது மிக உயரிய விருதான பத்ம விபூசண் விருது 2024 ஆம் ஆண்டு குடியரசு தின விழாவில் அறிவிக்கப்பட்டது.
# வெப்பமின்னடுக்கு


**வெப்பமின்னடுக்கு** (Thermopile) என்பது வெப்ப ஆற்றலை மின்னாற்றலாக மாற்றும் ஒரு மின்னணுக் கருவியாகும். இது பல வெப்பமின்னிரட்டைகளை தொடராக (அரிதாக இணை இணைப்பாக) இணைக்கப்பட்டிருக்கும்.  

வெப்பமின்னடுக்கு தனிவெப்பநிலைக்கு இயங்காது. ஆனால் உள்ளிட வெப்பநிலை மாற்றம் அல்லது வெப்பநிலை வாட்டத்திற்கு விகிதமாக ஒரு வெளியீட்டு மின்னழுத்தத்தை இயற்றும்.
# மீளுயிர்ப்புச் சுவாசம்

**மீளுயிர்ப்புச் சுவாசம்** அல்லது **இதய நுரையீரல் செயல் தூண்டல்** (Artificial respiration) என்பது சுயநினைவு அற்ற சுவாசம் இல்லாத ஒருவருக்கு வைத்தியசாலையிலோ, முதலுதவி வண்டியிலோ அல்லது முதலுதவியாளரால் சுயநினைவு வரும்வரை வழங்கப்படும் சுவாசம் ஆகும். இதயத்துடிப்பு நின்றுவிட்ட ஒருவருக்கு உடனடியாக மார்புப் பகுதியில் இதயத்திற்கு மேல் அழுத்திப் பிசைந்து, வாயின் மேல் வாய் வைத்துச் சுவாசத் தூண்டல் செய்யலாம். மூன்று, நான்கு நிமிடங்களுக்கு மேல் மூளைக்குச் செல்லும் இரத்த ஓட்டத் தடை ஏற்பட்டால் மூளையில் நிலையான பாதிப்புகள் ஏற்படும். எனவே, மூளைக்குச் செல்லும் இரத்த ஓட்டத்தினை விரைவில் நடைபெறச் செய்தல் தேவை. ஒருவருக்கு மரணம் என்பது மூளை இறப்பதனாலேயே ஏற்படுகின்றது. மூன்று நிமிடங்களுக்கு மூளைக்குக் குருதி செல்வது தடைப்பட்டால் மூளையில் உள்ள கலங்கள் இறக்க ஆரம்பிக்கும்.  

## செய்முறை

### அழுத்துதல்

முதலில் நோயாளியிடம் ஆபத்தான பொருட்கள் ஏதும் இருந்தால் அப்புறப்படுத்த வேண்டும். எல்லாருக்குமோ நொடிக்கு (செக்கண்) ஒரு அமத்தலாக 30 இதய அமத்தல்களும் நொடிக்கு ஒரு வாய்ச்சுவாசமும் ஆக 2 வாய்ச்சுவாசமும் வழங்கப்படும். எனினும் 1வயது முதல் 7 வயது வரையிலான சிறுவர்களுக்கும் 1 வயது வரையிலான குழந்தைகளுக்கும் 5 வாய்ச்சுவாசம் கொடுத்தே மீளுயிர்ப்புச் சுவாசம் வழங்கப்படும். இதய அமத்தல் என்பது இதயத்தின் நடுப்பகுதியில் கொடுக்கப்படும் அமத்தலாகும். 7வயதிற்கு மேற்பட்ட வளர்ந்தவர்களுக்கு இரு கைகளாலும் 1 தொடக்கம் 7 வயதிலானவர்களுக்கு ஒருகையாலும் 1 வயது வரையிலான குழந்தைகளுக்கு இரண்டு விரலாலும் (சுட்டுவிரல் அல்லது ஆள்காட்டி விரலும் நடுவிரலும்) இதய அழுத்தல் மேற்கொள்ளப்படும். சுவாசம் திரும்பும் பொழுது வளர்ந்தவர்களாயில் ஓர் இருமலுடனோ அல்லது குழந்தைகளாயின் அழுவதுடனேயோ ஆரம்பிக்கலாம். எப்பொழுதுமே மீளுயிர்ப்புச் சுவாசம் வழங்கும் பொழுது நோயாளிக்கு சுவாசம் திரும்புகின்றதா என்பதை அவதானித்தல் வேண்டும்  

### வாய்ச்சுவாசம்

நாம் சுவாசத்தில் உள்ளெடுக்கும் வளியில் ஏறத்தாழ 4% ஒட்சிசனை மாத்திரமே பயன்படுத்துகின்றோம் எனவே வாய்ச்சுவாசம் வழங்கும் பொழுது அதிகம் யோசிக்காமல் வாய்ச்சுவாசம் வழங்க வேண்டும்.  

## வெளி இணைப்பு :
http://en.wikipedia.org/wiki/Rescue_breathing  

it:Basic Life Support#Rianimazione cardio-polmonare